pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีลงพื้นที่จังหวัดพะเยา สักการะพระพุทธรูปพระเจ้าตนหลวง พร้อมสักการะอนุสาวรีย์พ่อขุนงำเมือง
วันจันทร์ที่ 29 ตุลาคม 2561
นายกรัฐมนตรีลงพื้นที่จังหวัดพะเยา สักการะพระพุทธรูปพระเจ้าตนหลวง พร้อมสักการะอนุสาวรีย์พ่อขุนงําเมือง
นายกรัฐมนตรีลงพื้นที่จังหวัดพะเยา สักการะพระพุทธรูปพระเจ้าตนหลวง พร้อมสักการะอนุสาวรีย์พ่อขุนงําเมือง
วันนี้ (29 ตุลาคม 2561) เวลา 09.30 น. ณ วัดศรีโคมคํา ตําบลเวียง อําเภอเมือง จังหวัดพะเยา พลเอก ประยุทธ์ จันทร์โอชา นายกรัฐมนตรี พร้อมด้วย รองนายกรัฐมนตรี และคณะรัฐมนตรี สักการะพระพุทธรูปพระเจ้าตนหลวง พร้อมนมัสการพระสุนทรกิตติคุณ รักษาราชการแทนเจ้าอาวาสวัดศรีโคมคํา
สําหรับวัดศรีโคมคํา เป็นวัดคู่บ้านคู่เมืองจังหวัดพะเยา เป็นพระอารามหลวงชั้นตรี ชนิดสามัญ ซึ่งเป็นที่ประดิษฐาน “พระเจ้าตนหลวง” เป็นพระประธานเก่าแก่ในพระวิหารหลวง ศิลปะเชียงแสนที่มีขนาดใหญ่ที่สุดในล้านนา มีขนาดหน้าตักกว้าง 14 เมตร และสูง 16 เมตร สร้างจากอิฐมอญผสมกับปูนขาว เป็นพระพุทธรูปศักดิ์สิทธิ์คู่บ้านคู่เมืองจังหวัดพะเยา
โอกาสนี้ รักษาราชการแทนเจ้าอาวาสวัดศรีโคมคํา กล่าวให้พรนายกรัฐมนตรี ขอให้บริหารประเทศด้วยความมั่นคงถาวรต่อไป พร้อมผูกข้อมือให้กับนายกรัฐมนตรีตามธรรมเนียมประเพณีล้านนา ในโอกาสต้อนรับผู้มาเยือน
จากนั้น นายกรัฐมนตรีพร้อมคณะ เดินทางไปสักการะอนุสาวรีย์พ่อขุนงําเมือง ซึ่งเป็นกษัตริย์ลําดับที่ 9 แห่งเมืองภูกาวยาวหรือพะเยาในปัจจุบัน เมื่อครั้งปกครองอาณาจักรพะเยาเป็นยุคสมัยที่เจริญรุ่งเรืองมาก พ่อขุนงําเมืองศรัทธาเลื่อมใสในพระพุทธศาสนา ไม่ชอบสงคราม ปกครองบ้านเมืองด้วยความเที่ยงธรรม ผูกไมตรีจิตต่อประเทศราชและเพื่อนบ้าน จนเจริญเป็นอาณาจักรใหญ่ 1 ใน 3 อาณาจักรของชนเผ่าไทยแถบนี้ คือ อาณาจักรล้านนา อาณาจักรสุโขทัย และอาณาจักรพะเยา
เสร็จแล้ว นายกรัฐมนตรีพร้อมคณะ เดินทางไปพบประชาชนจังหวัดพะเยา ณ ลานอเนกประสงค์ เทศบาลเมืองพะเยา
---------------------
สํานักโฆษก
รัฐบาลไทย-ข่าวทำเนียบรัฐบาล-ก.อุตฯ นำคณะผู้บริหารและสื่อมวลชนเยี่ยมชม Korea Advanced Institute of Science & Technology (KAIST) สถาบันวิทยาศาสตร์และเทคโนโลยีขั้นสูง
วันอาทิตย์ที่ 24 กันยายน 2560
ก.อุตฯ นําคณะผู้บริหารและสื่อมวลชนเยี่ยมชม Korea Advanced Institute of Science & Technology (KAIST) สถาบันวิทยาศาสตร์และเทคโนโลยีขั้นสูง
อธิบดีกรมส่งเสริมอุตสาหกรรม นําคณะสื่อมวลชน ศึกษาดูงาน Korea Advanced Institute of Science & Technology (KAIST) ณ สาธารณรัฐเกาหลี
สาธารณรัฐเกาหลี : เมื่อวันที่22 กันยายน 2560นายพสุ โลหารชุน อธิบดีกรมส่งเสริมอุตสาหกรรม ได้รับมอบหมายจากนายอุตตม สาวนายน รัฐมนตรีว่าการกระทรวงอุตสาหกรรม ให้เป็นหัวหน้าคณะนําผู้บริหาร ข้าราชการและสื่อมวลชน เดินทางไปหารือและศึกษาดูงาน Korea Advanced Institute of Science & Technology (KAIST) ซึ่งถือเป็นสถาบันวิทยาศาสตร์และเทคโนโลยีขั้นสูงที่ผลิตบุคลากรเพื่อป้อนภาคอุตสาหกรรม
การไปเยือน KAIST เป็นการแสวงหาความร่วมมือใหม่ ๆ และรับฟังบรรยายสรุปเกี่ยวเทคโนโลยีอัจฉริยะเพื่อโรงงานและการผลิต นอกจากนี้ยังได้เยี่ยมชมศูนย์ถ่ายทอดเทคโนโลยีเชิงพาณิชย์ ซึ่งเราสามารถใช้แนวทางดังกล่าวมาประยุกต์ใช้ในการพัฒนาบุคลากรเพื่อรองรับอุตสาหกรรม 4.0 โดยมีนายสุวินัย ต่อสิริสุข เลขานุการรัฐมนตรีว่าการกระทรวงอุตสาหกรรม นางสาวนิสากร จึงเจริญธรรม รองปลัดกระทรวงอุตสาหกรรม นายณัฐพล รังสิตพล ผู้ตรวจราชการกระทรวงอุตสาหกรรม นายศรัณย์ เจริญสุวรรณ เอกอัครราชฑูตไทย ณ สาธารณรัฐเกาหลี นายบวร สัตยาวุฒิพง์ อัครราชฑูตที่ปรึกษา (ฝ่ายอุตสาหกรรม) สํานักงานที่ปรึกษาด้านอุตสาหกรรม ประจํากรุงโตเกียว นางสาววรรณนิภา พิภพไชยาสิทธิ์ อัครราชฑูตที่ปรึกษา (ด้านการลงทุน) สํานักงานเศรษฐกิจการรลงทุน ณ กรุงโซล สาธารณรัฐเกาหลี (บีโอไอโซล) ร่วมคณะ ณ เมืองแทจอน สาธารณรัฐเกาหลี
รัฐบาลไทย-ข่าวทำเนียบรัฐบาล-คณะรัฐมนตรีมีมติรับทราบการกำหนดอัตราค่าจ้างตามมาตรฐานฝีมือ
วันอังคารที่ 13 กุมภาพันธ์ 2561
คณะรัฐมนตรีมีมติรับทราบการกําหนดอัตราค่าจ้างตามมาตรฐานฝีมือ
คณะรัฐมนตรีมีมติรับทราบประกาศคณะกรรมการค่าจ้าง เรื่อง อัตราค่าจ้างตามมาตรฐานฝีมือ ตามที่กระทรวงแรงงานเสนอ ซึ่งคณะกรรมการค่าจ้างมีมติเห็นชอบให้กําหนดอัตราค่าจ้างตามมาตรฐานฝีมือ จํานวน 4 กลุ่มอุตสาหกรรม รวม 16 สาขาอาชีพ
วันนี้ (13 ก.พ. 61 ) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี โดยที่ประชุมคณะรัฐมนตรีมีมติรับทราบประกาศคณะกรรมการค่าจ้าง เรื่อง อัตราค่าจ้างตามมาตรฐานฝีมือ (ฉบับที่ 7) ลงวันที่ 30 ตุลาคม 2560 เพื่อประกาศในราชกิจจานุเบกษาให้มีผลใช้บังคับต่อไป ตามที่กระทรวงแรงงาน (รง.) เสนอ ดังนี้
1. การกําหนดอัตราค่าจ้างตามมาตรฐานฝีมือเป็นอํานาจหน้าที่ของคณะกรรมการค่าจ้าง ซึ่งเป็นองค์กรไตรภาคีพระราชบัญญัติคุ้มครองแรงงาน พ.ศ. 2541 ซึ่งแก้ไขเพิ่มเติมโดยพระราชบัญญัติคุ้มครองแรงงาน (ฉบับที่ 3) พ.ศ. 2551 ประกอบด้วย ผู้แทนฝ่ายนายจ้าง ผู้แทนฝ่ายลูกจ้าง และผู้แทนฝ่ายรัฐบาล ฝ่ายละ 5 คนเท่ากัน โดยอัตราค่าจ้างตามมาตรฐานฝีมือนี้มุ่งที่จะคุ้มครองลูกจ้างที่ผ่านการทดสอบมาตรฐานฝีมือแรงงานแห่งชาติแต่ละสาขาอาชีพและแต่ละระดับให้ได้รับค่าจ้างที่เหมาะสมและเป็นธรรม อีกทั้งยังเป็นการส่งเสริมให้ลูกจ้างมีการพัฒนาฝีมือแรงงานและมีผลิตภาพแรงงานเพิ่มขึ้นเพื่อรองรับการพัฒนาของประเทศและเพิ่มขีดความสามารถในการแข่งขันของประเทศ รวมถึงเพิ่มศักยภาพแรงงานไทยให้เป็นที่ยอมรับทั้งในประเทศและต่างประเทศ
2. คณะกรรมการค่าจ้างได้แต่งตั้งคณะอนุกรรมการอัตราค่าจ้างตามมาตรฐานฝีมือ จํานวน 4 กลุ่มอุตสาหกรรม เพื่อศึกษาและจัดทําร่างอัตราค่าจ้างตามมาตรฐานฝีมือ รวม 16 สาขาอาชีพ ซึ่งในการประชุมคณะกรรมการค่าจ้าง ชุดที่ 19 ครั้งที่ 9/2560 เมื่อวันที่ 19 กันยายน 2560 ได้มีมติเห็นชอบให้กําหนดอัตราค่าจ้างตามมาตรฐานฝีมือ จํานวน 4 กลุ่มอุตสาหกรรม รวม 16 สาขาอาชีพ โดยให้มีผลใช้บังคับเมื่อพ้นกําหนดเก้าสิบวันนับแต่วันประกาศในราชกิจจานุเบกษาเป็นต้นไป ดังนี้
อัตราค่าจ้างตามมาตรฐานฝีมือ 4 กลุ่มอุตสาหกรรม 16 สาขาอาชีพ
หน่วย : บาท/วัน
กลุ่มอุตสาหกรรม / สาขาอาชีพ
ระดับ 1
ช่วงห่าง
ระดับ 2
กลุ่มอุตสาหกรรมเหล็ก
(1) พนักงานหลอมเหล็กเตาอาร์คไฟฟ้า
(2) พนักงานปรุงแต่งน้ําเหล็กในเตาปรุงน้ําเหล็ก (Ladle Furnace)
(3) พนักงานหล่อเหล็ก
(4) พนักงานควบคุมการอบเหล็ก
กลุ่มอุตสาหกรรมพลาสติก
(5) ช่างเทคนิคเครื่องฉีกพลาสติก
(6) ช่างเทคนิคเครื่องเป่าถุงพลาสติก
(7)ช่างเทคนิคเครื่องเป่าภาชนะกลวง
(8) ช่างเทคนิคการซ่อมเครื่องเป่าถุงพลาสติก
กลุ่มอุตสาหกรรมเฟอร์นิเจอร์
(9) พนักงานเตรียมวัตถุดิบสําหรับอุตสาหกรรมเฟอร์นิเจอร์ไม้จริง
(10) พนักงานผลิตชิ้นส่วนเฟอร์นิเจอร์ไม้จริงด้วยเครื่องจักรอัตโนมัติ
(11) พนักงานประกอบเฟอร์นิเจอร์ไม้จริง
(12) ช่างทําสีเฟอร์นิเจอร์ไม้จริง
กลุ่มอุตสาหกรรมรองเท้า
(13) พนักงานตัดวาดรองเท้า
(14) พนักงานอัดพื้นรองเท้า
(15) ช่างเย็บรองเท้า
(16) พนักงานประกอบรองเท้า (เย็น)
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-​รองนายกรัฐมนตรี ระบุยอดผู้เข้าชมนิทรรศการพระเมรุมาศฯ กว่า 1.3 ล้านคน
วันจันทร์ที่ 20 พฤศจิกายน 2560
​รองนายกรัฐมนตรี ระบุยอดผู้เข้าชมนิทรรศการพระเมรุมาศฯ กว่า 1.3 ล้านคน
​รองนายกรัฐมนตรี ระบุยอดผู้เข้าชมนิทรรศการพระเมรุมาศฯ กว่า 1.3 ล้านคน
วันที่ 20 พฤศจิกายน 2560 เวลา 16.00 น. ณ สนามหลวง พลเอก ธนะศักดิ์ ปฏิมาประกร รองนายกรัฐมนตรีในฐานะประธานคณะกรรมการฝ่ายจัดนิทรรศการงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช กล่าวภายหลังเป็นประธานประชุมติดตามและประเมินผลการดําเนินงานนิทรรศการงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ว่าการจัดนิทรรศการพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร เพื่อน้อมรําลึกในพระมหากรุณาธิคุณผ่านนิทรรศการพระราชประวัติ พระราชกรณียกิจและโครงการอันเนื่องมาจากพระราชดําริ ณ พระเมรุมาศมณฑลพิธีท้องสนามหลวง โดยเปิดให้นักเรียน นักศึกษา ประชาชน ผู้พิการ พระสงฆ์และนักท่องเที่ยว เข้าชมนิทรรศการพระเมรุมาศและอาคารประกอบ ระหว่างวันที่ 2-30 พฤศจิกายน 2560 เวลา 07.00-22.00 น.นั้น ขณะนี้ตั้งแต่วันที่ 2 – 19 พฤศจิกายน 2560 มีประชาชนชมนิทรรศการแล้วรวมทั้งสิ้น 1,352,502 คน/รูป โดยจําแนกเป็นพระสงฆ์ /สามเณรและแม่ชี 7,899 รูป/คน ผู้พิการ 24,495 คน นักท่องเที่ยวต่างชาติ 2,466 คน สื่อมวลชน 1,025 คน ประชาชน 1,092,140 คน และนักเรียน/นักศึกษา 224,477 คน
จากการประเมินการดําเนินงานนิทรรศการงานพระราชพิธีถวายพระเพลิงพระบรมศพฯช่วงที่ผ่านมาพบว่าทุกอย่างเป็นไปด้วยความเรียบร้อย อย่างไรก็ตาม หลังจากนี้จะเปิดให้นักเรียน นักศึกษาและประชาชนที่มารอเข้าชมนิทรรศการช่วงเช้าก่อนเวลา 07.00 น. ซึ่งเปิดให้เข้าชมนิทรรศการในรอบแรกผ่านเข้ามายังจุดคัดกรองเพื่อมานั่งรอยังเต็นท์พักคอยก่อน ทําให้ไม่ต้องรออยู่นอกพื้นที่สนามหลวงเป็นเวลานาน หลังจากนั้นเมื่อถึงเวลา 07.00 น.จะเปิดให้เข้าชมนิทรรศการ และในส่วนของนักเรียน นักศึกษานั้น หากมีผู้รอเข้าชมนิทรรศการจํานวนไม่มาก จะให้เข้าชมนิทรรศการก่อนเวลาที่กําหนด ทั้งนี้ สําหรับผู้ที่จะเข้าชมนิทรรศการเป็นหมู่คณะ ขอให้ติดต่อสายด่วนวัฒนธรรม โทร.1765
โดยรองนายกรัฐมนตรีกล่าวว่า การดูแลประชาชนที่เข้าชมนิทรรศการงานพระราชพิธีถวายพระเพลิงพระบรมศพฯยังเน้นด้านการอํานวยความสะดวกและความปลอดภัยของประชาชนให้มากที่สุด โดยมีเจ้าหน้าที่ของกระทรวงวัฒนธรรม ทหารและหน่วยงานที่เกี่ยวข้องอํานวยความสะดวกแก่ประชาชนตามจุดต่างๆรวมถึงให้การดูแลสุขภาพของประชาชนโดยเฉพาะผู้สูงอายุ หากเจ้าหน้าที่ประจําจุดในพื้นที่ทัองสนามหลวงพบว่ามีผู้สูงอายุมีอาการเจ็บป่วย จะเข้าไปดูแลช่วยเหลือทันที
---------------------
รัฐบาลไทย-ข่าวทำเนียบรัฐบาล-ออมสิน ปิดระบบลงทะเบียนเงินกู้เพื่อเป็นค่าใช้จ่าย ชั่วคราว  [กระทรวงการคลัง]
วันพุธที่ 15 เมษายน 2563
ออมสิน ปิดระบบลงทะเบียนเงินกู้เพื่อเป็นค่าใช้จ่าย ชั่วคราว  [กระทรวงการคลัง]
คนสนใจเข้าเว็บไซต์ธนาคารจํานวนมากพร้อมกัน เร่งแก้ไขและเพิ่มประสิทธิภาพ พร้อมเปิดพรุ่งนี้ 8.00 น.
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า ตามที่ธนาคารออมสินได้เปิดให้บริการสินเชื่อเพื่อเป็นค่าใช้จ่ายสําหรับผู้ที่ได้รับผลกระทบจากไวรัสโคโรนา (COVID-19) 2 ประเภท คือ สินเชื่อผู้มีอาชีพอิสระ วงเงินกู้สูงสุด 10,000 บาท และ สินเชื่อผู้มีรายได้ประจํา วงเงินกู้สูงสุด 50,000 บาท โดยให้ลงทะเบียนผ่านเว็บไซต์ธนาคารออมสิน www.gsb.or.th นั้น เนื่องจากมีลูกค้าและประชาชนให้ความสนใจลงทะเบียนเป็นจํานวนมากอย่างพร้อมเพรียงกัน ส่งผลให้ระบบเครือข่ายการสื่อสารของเว็บไซต์ธนาคารฯ และระบบลงทะเบียนเกิดความขัดข้อง ซึ่งขณะนี้อยู่ระหว่างปรับปรุงเพิ่มประสิทธิภาพและทําการทดสอบระบบใหม่ จึงขอปิดระบบเพื่อปรับปรุง และจะเปิดให้ลงทะเบียนอีกครั้งในวันพรุ่งนี้ (16 เมษายน 2563) เวลา 8.00 น. เป็นต้นไป
ธนาคารออมสิน จึงขออภัยในความไม่สะดวกมา ณ ที่นี้ #คลังรวมใจสู้ภัยโควิด19
รัฐบาลไทย-ข่าวทำเนียบรัฐบาล-ทส. จัดประชุมวางแผนปฏิบัติการคณะอนุกรรมการนโยบายที่ดินแห่งชาติอำเภอ (คทช.อำเภอ)
วันศุกร์ที่ 28 กันยายน 2561
ทส. จัดประชุมวางแผนปฏิบัติการคณะอนุกรรมการนโยบายที่ดินแห่งชาติอําเภอ (คทช.อําเภอ)
กระทรวงทรัพยากรธรรมชาติและสิ่งแวดล้อม จัดการประชุมวางแผนปฏิบัติการคณะอนุกรรมการนโยบายที่ดินแห่งชาติอําเภอ (คทช.อําเภอ) เพื่อบูรณาการ การขับเคลื่อน "คทช.อําเภอ" ระหว่างหน่วยงานที่เกี่ยวข้อง ได้แก่ กรมป่าไม้ กรมอุทยานแห่งชาติ สัตว์ป่า และพันธุ์พืช และกรมท
ทส. จัดประชุมวางแผนปฏิบัติการคณะอนุกรรมการนโยบายที่ดินแห่งชาติอําเภอ (คทช.อําเภอ)
กระทรวงทรัพยากรธรรมชาติและสิ่งแวดล้อม จัดการประชุมวางแผนปฏิบัติการคณะอนุกรรมการนโยบายที่ดินแห่งชาติอําเภอ (คทช.อําเภอ) เพื่อบูรณาการ การขับเคลื่อน "คทช.อําเภอ" ระหว่างหน่วยงานที่เกี่ยวข้อง ได้แก่ กรมป่าไม้ กรมอุทยานแห่งชาติ สัตว์ป่า และพันธุ์พืช และกรมทรัพยากรทางทะเลและชายฝั่ง
วันที่ 27 กันยายน 61รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) เป็นประธานการประชุมวางแผนปฏิบัติการคณะอนุกรรมการนโยบายที่ดินแห่งชาติอําเภอ (คทช.อําเภอ) ณ ห้องประชุม ชั้น 20 อาคารกระทรวงทรัพยากรธรรมชาติและสิ่งแวดล้อม ในการประชุมดังกล่าว ทั้ง 3 หน่วยงาน ประกอบด้วย กรมป่าไม้ กรมอุทยานแห่งชาติ สัตว์ป่า และพันธุ์พืช และกรมทรัพยากรทางทะเลและชายฝั่งได้ร่วมกันวางแผนปฏิบัติการ คทช.อําเภอ ทั้งนี้ กรมป่าไม้ได้ชี้แจงเกี่ยวกับแนวทางการขับเคลื่อน “คทช.อําเภอ” และการใช้จ่ายงบประมาณ รวมถึงการเสนอชื่อ “คทช.อําเภอ” ในพื้นที่ความรับผิดชอบของสํานักจัดการทรัพยากรป่าไม้ละ 1 แห่งให้ รมว.ทส. ได้รับทราบ ในการนี้ รัฐมนตีว่าการกระทรวงทรัพยากรธรรมชาติและสิ่งแวดล้อม ได้มอบหมายให้ทั้ง 3 หน่วยงานดําเนินการขับเคลื่อน คทช. ในทุกพื้นที่ที่รับผิดชอบ และร่วมชี้แจงความก้าวหน้าของการดําเนินการในโอกาสที่ รมว.ทส. จะลงพื้นที่ติดตามความคืบหน้าต่อไป
รัฐบาลไทย-ข่าวทำเนียบรัฐบาล-นายกรัฐมนตรีเผยใช้งบฟื้นฟูเพื่อสานต่อเศรษฐกิจ รัดกุม โปร่งใส พร้อมเปิดให้ประชาชนมีส่วนร่วมในการตรวจสอบผ่านเว็บไซต์ ThaiMe
วันอังคารที่ 9 มิถุนายน 2563
นายกรัฐมนตรีเผยใช้งบฟื้นฟูเพื่อสานต่อเศรษฐกิจ รัดกุม โปร่งใส พร้อมเปิดให้ประชาชนมีส่วนร่วมในการตรวจสอบผ่านเว็บไซต์ ThaiMe
นายกรัฐมนตรีเผยใช้งบฟื้นฟูเพื่อสานต่อเศรษฐกิจ รัดกุม โปร่งใส พร้อมเปิดให้ประชาชนมีส่วนร่วมในการตรวจสอบผ่านเว็บไซต์ ThaiMe
วันนี้ (9 มิ.ย.63) เวลา 12.30 น. ณ ตึกสันติไมตรี (หลังใน) ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยถึง พ.ร.ก. การรักษาเสถียรภาพของระบบการเงินและความมั่นคงทางเศรษฐกิจของประเทศ พ.ศ. 2563 วงเงิน 4 แสนล้านบาทว่า ต้องดําเนินการอย่างโปรงใส รอบคอบ ตรวจสอบได้ เน้นต้องไม่ซ้ําซ้อนกับแผนงานตามงบประมาณปกติ
นายกรัฐมนตรีกล่าวเพิ่มเติมถึงเป้าหมายหลักของการงบประมาณ 4 แสนล้านบาท ว่า เพื่อกระตุ้นการบริโภค เสริมสภาพคล่องในภาคธุรกิจ โดยเฉพาะการบริโภค การท่องเที่ยว รวมถึงช่วยเหลือธุรกิจ SME กระตุ้นเศรษฐกิจฐานราก เศรษฐกิจในชุมชน และเพิ่มการจ้างงาน โดยเฉพาะช่วยเหลือบัณฑิตจบใหม่ที่ว่างงานด้วย ซึ่งในระยะแรก รัฐบาลได้มีการออกมาตรต่าง ๆ การเงิน การคลัง และมาตรการด้านภาษี การลดค่าใช้จ่ายของผู้ประกอบกิจการและเกษตรกร รวมทั้งการใช้งบประมาณเพื่อให้เงินลงไปสู่ประชาชนทุกกลุ่ม
นายกรัฐมนตรียังย้ําถึงการใช้งบประมาณ 4 แสนล้านบาทว่า จะต้องไม่ซ้ําซ้อนกับโครงการลงทุนหรือแผนงานที่ใช้งบประมาณปกติ เป็นแผนงานระยะยาว ซึ่งรัฐบาลกําลังเดินหน้าตามงบประมาณประจําปี 63 และ 64 ทั้งนี้ ยืนยันว่าประชาชนสามารถมีส่วนร่วมในการเสนอโครงการเพื่อของบประมาณได้ โดยผ่านคณะกรรมการบริหารงานจังหวัดแบบบูรณาการ (ก.บ.จ.) ที่จะส่งต่อมายังคณะกรรมการกลั่นกรองฯ รวมถึงสามารถตรวจสอบข้อมูล งบประมาณ ความคืบหน้าของแต่ละโครงการได้ผ่านเว็บไซต์ ThaiMe โดยจะเร่งดําเนินการทั้งหมดตั้งแต่เดือนกรกฎาคมเป็นต้นไป
................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-จริงหรือไม่ที่ผู้ติดเชื้อไวรัสโควิด-19 ซึ่งเป็นเพศชายเสียชีวิตมากกว่าเพศหญิง ??
วันเสาร์ที่ 16 พฤษภาคม 2563
จริงหรือไม่ที่ผู้ติดเชื้อไวรัสโควิด-19 ซึ่งเป็นเพศชายเสียชีวิตมากกว่าเพศหญิง ??
ผู้ติดเชื้อไวรัสโควิด-19เป็นเพศชายเสียชีวิตมากกว่าเพศหญิง จริงหรือไม่ ??
Q : จริงหรือไม่ที่ผู้ติดเชื้อไวรัสโควิด-19 ซึ่งเป็นเพศชายเสียชีวิตมากกว่าเพศหญิง ??
A : จริง โดยผลการวิเคราะห์จากศูนย์ป้องกันและควบคุมโรคของจีน (CCDC) ชี้ว่าแม้อัตราการติดเชื้อโรคโควิด-19 ระหว่างชายและหญิงจะไม่ต่างกันมากนัก แต่อัตราการเสียชีวิตนั้นทิ้งห่างกันอย่างมีนัยสําคัญ โดยมีจํานวนคนไข้ชายที่เสียชีวิต 2.8% ในขณะที่คนไข้หญิงเสียชีวิต 1.7% โดยพบว่าภูมิต้านทานโรคในเพศหญิงมีความแข็งแกร่งมากกว่าเพศชาย
รัฐบาลไทย-ข่าวทำเนียบรัฐบาล-ความคืบหน้าการดำเนินงานประชารัฐสวัสดิการ
วันพุธที่ 25 กรกฎาคม 2561
ความคืบหน้าการดําเนินงานประชารัฐสวัสดิการ
รัฐบาลพัฒนาระบบสวัสดิการเพื่อผู้มีรายได้น้อย โดยผู้มีบัตรสวัสดิการแห่งรัฐที่อาศัยอยู่ในเขต กทม.และปริมณฑล สามารถนําบัตรไปใช้บริการรถไฟฟ้ามหานครสายสีม่วงหรือสีน้ําเงินภายในวงเงินค่าโดยสาร 500 บาท/คน/เดือน
เสาร์ที่ 21 ก.ค.61
ความคืบหน้าการดําเนินงานประชารัฐสวัสดิการ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลพัฒนาระบบสวัสดิการเพื่อผู้มีรายได้น้อย โดยผู้มีบัตรสวัสดิการแห่งรัฐที่อาศัยอยู่ในเขต กทม.และปริมณฑล สามารถนําบัตรไปใช้บริการรถไฟฟ้ามหานครสายสีม่วงหรือสีน้ําเงินภายในวงเงินค่าโดยสาร 500 บาท/คน/เดือน และสามารถใช้เกินวงเงินได้ 1 ครั้งต่อเดือน โดยเงินส่วนที่เกินจะนําไปหักจากวงเงินค่าโดยสารในเดือนถัดไป ส่วนร้านธงฟ้าประชารัฐที่ยังไม่ได้ติดตั้งเครื่องรูดบัตรอิเล็กทรอนิกส์หรือ EDC สามารถนําเอกสารรับรองร้านธงฟ้าประชารัฐที่กระทรวงพาณิชย์ออกให้ ไปติดต่อได้ที่ธนาคารกรุงไทยทุกสาขา เพื่อติดตั้งแอปพลิเคชันถุงเงินประชารัฐบนโทรศัพท์มือถือสมาร์ทโฟน เพื่อใช้รับชําระค่าสินค้าแทนเครื่องรูดบัตร EDC เพิ่มความสะดวกในการใช้งานมากยิ่งขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.พิเชฐฯ หารือความร่วมมือพัฒนาเทคโนโลยีดิจิทัลกับทูตโคลอมเบีย
วันจันทร์ที่ 8 พฤษภาคม 2560
รมว.พิเชฐฯ หารือความร่วมมือพัฒนาเทคโนโลยีดิจิทัลกับทูตโคลอมเบีย
รมว.พิเชฐฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับ นายอันเดลโฟ โฆเซ การ์เซีย กอนซาเลซ (Mr.Andelfo José García González) เอกอัครราชทูตสาธารณรัฐโคลอมเบียประจําประเทศไทย ในโอกาสเข้าเยี่ยมคารวะและร่วมหารือความร่วมมือในมิติต่างๆ โดยเฉพาะความพยายามของทั้งสองประเทศที่ต้องการลดช่องว่างทางดิจิทัล เพื่อให้เกิดผลของการพัฒนาทั้งทางด้านเศรษฐกิจและสังคม นอกจากนั้น ในช่วงปลายปีนี้กระทรวงดิจิทัลฯ จะได้ต้อนรับการมาเยือนอย่างเป็นทางการของรัฐมนตรีกระทรวงเทคโนโลยีแห่งสาธารณรัฐโคลอมเบีย ซึ่งทั้งสองฝ่ายเห็นชอบที่จะลงนามความร่วมมือในการนําเทคโนโลยีดิจิทัลไปใช้ประโยชน์ในการพัฒนาเศรษฐกิจและสังคมร่วมกัน ณ ห้องรับรอง ชั้น 9 กระทรวงดิจิทัลเพื่อเศรษฐกิจและสังคม อาคารรัฐประศาสนภักดี ศูนย์ราชการเฉลิมพระเกียรติ ถ.แจ้งวัฒนะ กรุงเทพฯ เมื่อวันที่ 3 พฤษภาคม 2560
****************************
รัฐบาลไทย-ข่าวทำเนียบรัฐบาล-​ก.แรงงาน  ชะลอส่งแรงงานไทยไปประเทศกลุ่มเสี่ยง
วันอังคารที่ 14 เมษายน 2563
​ก.แรงงาน  ชะลอส่งแรงงานไทยไปประเทศกลุ่มเสี่ยง
หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เผย สถานการณ์การจัดส่งแรงงานไทยไปทํางานต่างประเทศช่วงการแพร่ระบาดของโรค COVID-19  ชะลอจัดส่งแรงงานไทยไปทํางานในประเทศกลุ่มเสี่ยงจากการแพร่ระบาด โดยเฉพาะประเทศอิสราเอล
หลังรัฐบาลอิสราเอลขอความร่วมมือให้ไทยชะลอการจัดส่งแรงงานตามความร่วมมือ ไทย-อิสราเอล เพื่อการจัดหางาน (TIC) ออกไปก่อน ส่วนประเทศปลายทางอื่น ขึ้นอยู่กับมาตรการการอนุญาตเดินทางเข้าออกประเทศ ซึ่งปัจจุบันมีประเทศระงับการเดินทางเข้าประเทศชั่วคราว ได้แก่ กาตาร์ บาห์เรน ญี่ปุ่น มาเลเซีย และหากได้รับอนุญาตให้เดินทางเข้าประเทศได้แล้วต้องปฏิบัติตามประกาศและมาตรการของภาครัฐในประเทศนั้น ๆ ที่กําหนดไว้อย่างเคร่งครัดด้วย
“ ส่วนการเดินทางไปทํางานประเทศอื่น ๆ ที่กรมการจัดหางานเป็นผู้จัดส่ง เช่น สาธารณรัฐเกาหลี ภายใต้ระบบการจ้างแรงงานต่างชาติ (EPS) นั้น คนหางานควรตรวจสอบข้อมูลการแพร่ระบาดของโรคติดเชื้อไวรัสโคโรนา (COVID-19) ในสาธารณรัฐเกาหลีก่อนเพื่อวางแผนการเดินทาง โดยหากประสงค์จะเดินทางจะต้องปฏิบัติตามมาตรการป้องกันตามที่ทางสาธารณรัฐเกาหลีกําหนด เช่น การกักตัวเพื่อเฝ้าดูอาการ 14 วัน อย่างไรก็ดีถึงแม้ว่าอิสราเอล จะถือว่าเป็นตลาดแรงงานใหญ่ของไทย แต่ขณะนี้ยังไม่มีผลกระทบกับการจัดส่งแรงงานไทยไปทํางานต่างประเทศในภาพรวม ” รัฐมนตรีว่าการกระทรวงแรงงาน กล่าว
ด้าน นายสุชาติ พรชัยวิเศษกุล อธิบดีกรมการจัดหางาน กล่าวเพิ่มเติมว่า ในสถานการณ์ของการแพร่ระบาดโรคโควิด-19 การจัดส่งแรงงานไทยไปทํางานต่างประเทศและการปฏิบัติต่างๆ ของกรมการจัดหางานจะดําเนินการอยู่ภายใต้นโยบายและประกาศกําหนดของรัฐบาลอย่างเคร่งครัด อย่างไรก็ดี จากสถิติเดือนมีนาคม 2563 ที่ผ่านมา ก่อนที่รัฐบาลจะมีการประกาศสถานการณ์ฉุกเฉิน มีคนหางานไปทํางานต่างประเทศผ่านด่านตรวจคนหางานสุวรรณภูมิ จํานวนทั้งสิ้น 3,737 คน นิยมเดินทางไปทํางานในไต้หวันมากที่สุด จํานวน 1,648 คน รองมาเป็น สาธารณรัฐเกาหลี จํานวน 457 คน และญี่ปุ่น จํานวน 301 คน ขณะเดียวกันได้ระงับการเดินทางของผู้ที่มีพฤติการณ์จะลักลอบไปทํางานในต่างประเทศและ ให้การยอมรับว่าจะไปทํางานในต่างประเทศ จํานวน 56 คน โดยระงับผู้ที่จะเดินทางไปสาธารณรัฐเกาหลีมากที่สุด จํานวน 31 คน รองลงมาเป็นโอมาน 17 คน และสหรัฐอาหรับเอมิเรตส์ 5 คน ตามลําดับ
รัฐบาลไทย-ข่าวทำเนียบรัฐบาล-สธ.เร่งผลิตและสร้างแรงจูงใจแพทย์ 3 สาขาขาดแคลนทั้งค่าตอบแทนและความก้าวหน้าในวิชาชีพ
วันจันทร์ที่ 11 กันยายน 2560
สธ.เร่งผลิตและสร้างแรงจูงใจแพทย์ 3 สาขาขาดแคลนทั้งค่าตอบแทนและความก้าวหน้าในวิชาชีพ
กระทรวงสาธารณสุข เร่งผลิตและสร้างแรงจูงใจแพทย์สาขาเวชศาสตร์ฉุกเฉิน ระบาดวิทยา และเวชศาสตร์ครอบครัว ทั้งการปรับอัตราค่าตอบแทนและความก้าวหน้าด้านวิชาชีพ ตอบสนองผู้ป่วยฉุกเฉินที่มารับบริการที่ห้องฉุกเฉินมากกว่า 35 ล้านครั้งต่อปี
รองรับภาวะฉุกเฉินด้านสาธารณสุข และการดูแลประชาชนแบบญาติ
วันนี้ (11 กันยายน 2560) ที่ ห้องประชุมชัยนาทนเรนทร กระทรวงสาธารณสุข จังหวัดนนทบุรี ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข มอบของที่ระลึกสําหรับผู้เกษียณราชการในปี 2560 ประกอบด้วย นพ.โสภณ เมฆธน ปลัดกระทรวงสาธารณสุข, ผู้ตรวจราชการกระทรวงสาธารณสุข เขตสุขภาพที่ 1, ผู้ตรวจราชการกระทรวงสาธารณสุข เขตสุขภาพที่ 10, สาธารณสุขนิเทศก์เขตสุขภาพที่ 8, อธิบดีกรมการแพทย์, อธิบดีกรมการแพทย์แผนไทยและการแพทย์ทางเลือก และอธิบดีกรมสนับสนุนบริการสุขภาพ ก่อนการประชุมผู้บริหารระดับสูงกระทรวงสาธารณสุข ครั้งที่ 9/2560
โดยในวันนี้ที่ประชุมได้ติดตามความก้าวหน้าโครงการเพิ่มการผลิตและสร้างแรงจูงใจแพทย์ 3 สาขา ได้แก่ 1.สาขาเวชศาสตร์ฉุกเฉิน ปัจจุบันมีแพทย์ในระบบเพียง 173 คน ในขณะที่มีผู้ป่วยฉุกเฉินเข้ารับบริการในห้องฉุกเฉินทั่วประเทศกว่า 35 ล้านครั้งต่อปี และความต้องการแพทย์สาขานี้ของประเทศอยู่ที่ 1,000 คน ได้มีแผนการผลิตให้ตามเป้าหมายคือ 1,560 คนใน 10 ปี 2.สาขาระบาดวิทยา ปัจจุบันมีแพทย์สาขานี้ 150 คน ในขณะนี้ความต้องการแพทย์เพื่อตอบโต้ภาวะฉุกเฉินด้านสาธารณสุขอาทิ ภัยพิบัติหรือโรคระบาด มีมากถึง 352 คน ดังนั้นได้มีแผนดําเนินการร่วมกับกรมควบคุมโรค ผลิตแพทย์ระบาดวิทยาภาคสนาม เป้าหมาย 352 คนใน 10 ปี
และ 3.สาขาเวชศาสตร์ครอบครัว ในปี 2560 มีแพทย์สาขานี้ 384 คน โดยความต้องการของประเทศอยู่ที่ 6,500 คนภายใน 10 ปี เพื่อดูแลประชากร 65 ล้านคน ได้มีแผนการผลิตใน 3 ระบบคือ 1. ต่ออายุราชการและอบรมระยะสั้น 2. อบรมแพทย์ประจําบ้าน เพื่อสอบวุฒิบัตรสาขาเวชศาสตร์ครอบครัว 3. ขยายกําลังผลิตแพทย์เวชศาสตร์ครอบครัวในระดับเขต
ในด้านแรงจูงใจให้แพทย์สนใจเข้ารับการศึกษาต่อเนื่อง กระทรวงสาธารณสุขได้ร่วมกับสํานักงานคณะกรรมการข้าราชการพลเรือน ศึกษาเพื่อปรับเกณฑ์และอัตราค่าตอบแทน รวมทั้งเพิ่มความก้าวหน้าด้านวิชาชีพในการเข้าสู่ตําแหน่งเชี่ยวชาญ ทั้งนี้ เพื่อให้มีแพทย์เวชศาสตร์ฉุกเฉินเพียงพอ ดูแลผู้ป่วยฉุกเฉินให้ได้รับการดูแลตามมาตรฐานที่ห้องฉุกเฉิน มีแพทย์ระบาดวิทยารองรับภาวะฉุกเฉินด้านสาธารณสุข และมีแพทย์เวชศาสตร์ครอบครัวเพียงพอในการดูแลประชาชนแบบญาติ
********************************* 11 กันยายน 2560
รัฐบาลไทย-ข่าวทำเนียบรัฐบาล-กระทรวงศึกษาธิการจัดโครงการชุมนุมลูกเสือบำเพ็ญประโยชน์เฉลิมพระเกียรติเนื่องในโอกาสมหามงคลพระราชพิธีบรมราชาภิเษก ลูกเสือจิตอาสาทำความดี รวมใจภักดี เทิดไท้องค์ราชัน
วันศุกร์ที่ 8 มีนาคม 2562
กระทรวงศึกษาธิการจัดโครงการชุมนุมลูกเสือบําเพ็ญประโยชน์เฉลิมพระเกียรติเนื่องในโอกาสมหามงคลพระราชพิธีบรมราชาภิเษก ลูกเสือจิตอาสาทําความดี รวมใจภักดี เทิดไท้องค์ราชัน
พล.อ.สุรเชษฐ์ ชัยวงศ์ หัวหน้าผู้แทนพิเศษของรัฐบาลและรัฐมนตรีช่วยว่าการกระทรวงศึกษาธิการ เป็นประธานการประชุมเตรียมจัดโครงการชุมนุมลูกเสือบําเพ็ญประโยชน์เฉลิมพระเกียรติเนื่องในโอกาสมหามงคงพระราชพิธีบรมราชาภิเษก
"ลูกเสือจิตอาสาทําความดี รวมใจภักดี เทิดไท้องค์ราชัน"เป็นเวลา 5 วัน 4 คืน ทั่วประเทศในห้วงเดือน พ.ค. - กลางเดือน มิ.ย.62 เพื่อน้อมนําพระบรมราโชบายสมเด็จพระเจ้าอยู่หัวมหาวชิราลงกร บดินทรเทพยวรางกูร ด้านการศึกษา 4 ประการ ได้แก่ การ มีทัศนคติที่ถูกต้องต่อบ้านเมือง ยึดมั่นในศาสนา มั่นคงในสถาบันพระมหากษัตริย์ มีความเอื้ออาทรต่อครอบครัวและชุมชนของตนการมีพื้นฐานชีวิตที่มั่นคง มีคุณธรรม รู้จักแยกแยะสิ่งที่ผิด-ที่ถูก เพื่อสร้างคนดีให้แก่บ้านเมือง การมีงานทํา มีอาชีพ รักงานสู้งานจนสําเร็จเลี้ยงตัวและครอบครัวได้ และเป็นพลเมืองดี การเป็นพลเมืองดีเป็นหน้าที่ของทุกคน หมายถึงการมีน้ําใจ มีความเอื้ออาทร เห็นอะไรที่จะทําเพื่อบ้านเมืองได้ก็ต้องทํา ไปสู่การปฏิบัติอย่างเป็นรูปธรรม โดยกําหนดเป้าหมายลูกเสือ เนตรนารีที่จะเข้าร่วมกิจกรรมชุมนุมลูกเสือและสวนสนามจํานวน 40,860 คนและจะมีการประชาสัมพันธ์เชิญชวนลูกเสือของประเทศเพื่อนบ้านเข้าร่วมกิจกรรมด้วย
รัฐบาลไทย-ข่าวทำเนียบรัฐบาล-EXIM BANK ชี้แจงเกี่ยวกับการสนับสนุนโครงการโรงไฟฟ้าพลังน้ำเซเปียน-เซน้ำน้อย สปป.ลาว
วันพุธที่ 25 กรกฎาคม 2561
EXIM BANK ชี้แจงเกี่ยวกับการสนับสนุนโครงการโรงไฟฟ้าพลังน้ําเซเปียน-เซน้ําน้อย สปป.ลาว
EXIM BANK ติดตามสถานการณ์อย่างใกล้ชิดผ่านผู้ลงทุนของโครงการฯ และทราบว่า เกิดเหตุพายุฝนตกหนักอย่างต่อเนื่องใน สปป.ลาว ทําให้มีปริมาณน้ําจํานวนมากไหลเข้าสู่พื้นที่กักเก็บน้ําของโครงการโรงไฟฟ้าพลังน้ําเซเปียน-เซน้ําน้อย ในแขวงจําปาสัก สปป.ลาว
นายพิศิษฐ์ เสรีวิวัฒนา กรรมการผู้จัดการ ธนาคารเพื่อการส่งออกและนําเข้าแห่งประเทศไทย (EXIM BANK) กล่าวว่า EXIM BANK ติดตามสถานการณ์อย่างใกล้ชิดผ่านผู้ลงทุนของโครงการฯ และทราบว่า เกิดเหตุพายุฝนตกหนักอย่างต่อเนื่องใน สปป.ลาว ทําให้มีปริมาณน้ําจํานวนมากไหลเข้าสู่พื้นที่กักเก็บน้ําของโครงการโรงไฟฟ้าพลังน้ําเซเปียน-เซน้ําน้อย ในแขวงจําปาสัก สปป.ลาว ซึ่งดําเนินการโดยบริษัทไฟฟ้า เซเปียน-เซน้ําน้อย จํากัด ทําให้เขื่อนดินย่อยสร้างขึ้นเพื่อเสริมการกั้นรอบอ่างเก็บน้ําเซน้ําน้อยโครงการโรงไฟฟ้าเกิดการทรุดตัว เกิดรอยร้าวและน้ําไหลออกไปสู่พื้นที่ท้ายน้ําและลงสู่ลําน้ําเซเปียนที่อยู่ห่างพื้นที่เขื่อน และก่อให้เกิดเหตุอุทกภัยบริเวณใกล้เคียง ในเรื่องนี้ EXIM BANK จะดําเนินการร่วมมือกับโครงการในการให้ความช่วยเหลืออย่างเต็มที่ และในเบื้องต้น EXIM BANK ได้สนับสนุนเงินช่วยเหลือผู้ประสบภัยน้ําท่วมแก่ สปป.ลาว ในครั้งนี้ จํานวน 100,000 บาทผ่านสถานเอกอัครราชทูต ณ เวียงจันทน์
นายพิศิษฐ์ กล่าวว่า ความร่วมมือของ EXIM BANK ในการสนับสนุนทางการเงินร่วมกับสถาบันการเงินอื่นแก่โครงการโรงไฟฟ้าพลังน้ําเซเปียน-เซน้ําน้อยเป็นไปเพื่อส่งเสริมการพัฒนาของทั้งสองประเทศอย่างยั่งยืน โดยโครงการนี้มีการกําหนดให้ผู้ลงทุนดําเนินการตามมาตรฐานต่างๆ ที่เป็นไปตามกฎระเบียบของ สปป.ลาว รวมทั้งกําหนดให้มีที่ปรึกษาด้านเทคนิคที่มีความเชี่ยวชาญเฉพาะทาง เพื่อตรวจสอบและควบคุมการก่อสร้างให้เป็นไปตามคุณภาพและมาตรฐานสากล ทั้งนี้ EXIM BANK จะติดตามสถานการณ์อย่างใกล้ชิดต่อไป